ΑΚΑΠΟΥΛΚΟ
Την επομένη από το πάρτι του Τσαντ και της Χούλια,
το μυαλό μου ήταν ακόμη χαμένο.
Ο Μέμο είχε κινδυνέψει με απόλυση λόγω των διαρροών μου στο Εσπεκτακουλάρ.
Τον είχα σώσει, μα αφήνοντας τον Τσαντ να πιστέψει ότι ο σπιούνος ήταν ο Χέκτορ.
Στο μεταξύ, η Χούλια κι εγώ παραδεχτήκαμε επιτέλους τα αμοιβαία συναισθήματά μας.
Μα εκείνη ήταν αρραβωνιασμένη κι εγώ τα είχα με την Ισαμπέλ.
Δεν μπορούσαμε να κάνουμε τίποτα.
Μας τα είπες όλα αυτά!
Μεμίτο!
Συγγνώμη. Είναι αγενέστατος.
Χιούγκο, έχεις ακούσει την έκφραση…
Όχι.
Σημαίνει "Σαν το Ακαπούλκο τη Μεγάλη Εβδομάδα".
Η βδομάδα του Πάσχα είναι η πιο πολυάσχολη του χρόνου για τα θέρετρα στο Ακαπούλκο.
Η πόλη είναι κατάμεστη.
Μα το 1985, η Μεγάλη Παρασκευή στο Λας Κολίνας ήταν κάπως διαφορετική.
Μαζευτείτε όλοι, παρακαλώ!
Έτσι. Πλησιάστε κι άλλο.
Σας ευχαριστώ. Έτσι.
Λίγο πιο κοντά.
Όπως ξέρετε όλοι, έχουμε μόνο έναν πελάτη σήμερα.
Τον πιο πρόσφατο επενδυτή μας Ρικάρντο Βέρα.
Έχει νοικιάσει όλο το θέρετρο για τη συνοδεία του,
οπότε όπως ίσως αντιλαμβάνεστε, είναι εξαιρετικά ιδιωτικό άτομο.
Κι εξαιρετικά πλούσιο!
Πολύ θα 'θελα να του δείξω κάτι εξαιρετικά ιδιωτικό.
Πες το ψέματα!
Αυτή η επίσκεψη είναι τρομερά σημαντική για το θέρετρο,
οπότε μόνο ελάχιστοι θα έχουμε άμεση επαφή μαζί του.
Οι υπόλοιποι να είστε σε επιφυλακή μήπως σας χρειαστούμε. Θέλω να διασφαλίσω…
Δεν το πιστεύω ότι ο σπιούνος είναι ο Χέκτορ.
Ο κόπανος αξίζει ό,τι κι αν πάθει.
Εκτός από κεντρί σφήκας. Αυτό δεν το εύχομαι σε κανέναν.
Κάποια ερώτηση;
Αφού δεν έχουμε πελάτες, τι θα κάνουμε εμείς όλη μέρα;
Εφόσον δεν ενοχλείτε τον κύριο Βέρα, δεν με ενδιαφέρει τι θα κάνετε.
Όχι ηλιοθεραπεία γυμνοί.
Εντάξει. Σας ευχαριστώ όλους!
Μάξιμο, έλα να με δεις στο γραφείο μου.
Θέλω να αναλάβεις εσύ τον κύριο Βέρα σήμερα.
Φυσικά! Ο κύριος Βέρα είναι όλα όσα φιλοδοξώ να γίνω κάποια μέρα.
Δεν το πιστεύω ότι ήμουν η πρώτη σας επιλογή!
Ήσουν.
Αφού ο δον Πάμπλο έφυγε, ο Χέκτορ λάλησε κι ο Τσαντ ασχολείται με τον γάμο του.
Δεν το πιστεύω ότι ήμουν η τέταρτη επιλογή!
Ξέρεις που συνέχεια λέω μπούρδες όπως
"Είναι ο σημαντικότερος πελάτης, μπλα, μπλα, μπλα";
Κάθε άλλη φορά ήταν ψέματα.
Αυτός είναι ο σημαντικότερος πελάτης που είχαμε ποτέ.
Κάνε ό,τι πρέπει για να παραμείνει ευδιάθετος.
Πρέπει να του ζητήσω ένα εξωφρενικό επιπλέον ποσό στο αποψινό δείπνο.
Δεν θα σας απογοητεύσω.
Ακριβώς αυτήν τη συμπεριφορά περιμένω από τον νέο υπεύθυνο πισίνας!
Θεέ μου! Σοβαρολογείτε;
Το κέρδισες. Η θέση είναι δική σου. Μόλις απολύσω τον Χέκτορ.
Αυτό πρόκειται να συμβεί σύντομα;
Αργότερα. Προς το παρόν είναι κάπως ανεξέλεγκτος.
Θέλω να τελειώνουμε με τον κο Βέρα πρώτα.
Και μετά, θα γίνει…
"Χέκτορ, του Επιδόματος Ανεργίας ο Εισπράκτωρ"!
Γεια σου, αγάπη μου.
Συγγνώμη που σε απασχολώ μεγαλοβδομαδιάτικα.
Φαντάζομαι ότι θα γίνεται χαμός εκεί πάνω.
Μα είναι κάτι για τη Σάρα.
Τώρα τελευταία δίνω μεγάλη μάχη.
Μου λείπει πολύ και θέλω να γυρίσει στο σπίτι,
αλλά δεν νομίζω ότι μπορώ να αγνοήσω όσα έχει κάνει.
Ή μπορώ;
Καλά, κοίτα, αν κατά τύχη πετύχεις τον Ιησού,
του λες να μου στείλει ένα σημάδι ή κάτι;
Ευχαριστώ.
Μισό λεπτό.
Θες να μου πεις ότι ο Ιησούς επισκέφθηκε την αμπουέλα;
Δεν ήταν ακριβώς ο Ιησούς. Ήταν ο Τσούτσο, ο μπαμπάς της Ρομπέρτα.
Κι ήταν ντυμένος έτσι επειδή έπαιζε τον Ιησού
στην αναπαράσταση της εκκλησίας μας για τη Σταύρωση.
Είναι μια παράδοση της Μ. Παρασκευής.
Συμμετέχει πολύς κόσμος.
-Βασικά, ένα Comic-con των καθολικών. -Όχι, Μεμίτο.
Δεν είναι ένα Comic-con των καθολικών.
-Συγγνώμη. -Δεν πειράζει.
-Δεν ξέρω τι να κάνω με δαύτον. -Ναι.
Θεέ μου, Τσούτσο! Όλα καλά;
Όχι. Όλα κακά.
Ξεκινώντας απ' τη διαβολική, διεστραμμένη κόρη σου.
Προσπαθεί να παρασύρει την αθώα μου Ρομπέρτα σε ανίερα πράγματα.
Πράγματα ενάντια στην Αγία Γραφή.
Φαντάζομαι, δηλαδή. Δεν τη διαβάζω τόσο συχνά.
Με μπερδεύουν τόσα ονόματα.
Άσε που δεν χρειάζεται, γιατί είμαι ήδη σαν τον Ιησού.
Μα εσύ είσαι μια φρικτή μητέρα.
Και τώρα με συγχωρείς.
Ο σταυρός δεν θα κουβαληθεί μόνος του.
Το ίδιο πρωί, προτού έρθει ο Ρικάρντο, το προσωπικό απολάμβανε το άδειο θέρετρο.
Μάξιμο!
Συνέβη κάτι τρομερό!
Τι έγινε;
Μόλις συνειδητοποίησα ότι δεν μπορεί να είναι ο Χέκτορ ο σπιούνος.
Ο Τσαντ είπε ότι ο Φαμπιάν πήρε τις πληροφορίες μεταξύ έξι με επτά.
Μα όλη εκείνη την ώρα, έβλεπα τον Χέκτορ απ' τον χώρο VIP.
Δεν το κούνησε ρούπι από κει.
Δεν μπορούμε να επιτρέψουμε να την πατήσει ένας αθώος!
Ακόμη βλέπω εφιάλτες από τότε που ήμουν πέντε ετών
κι είπα στη μαμά μου ότι ο σκύλος έκανε πιπί στο κρεβάτι μου.
-Πάμε να το πούμε στον Τσαντ. -Μια στιγμούλα!
Ίσως να μην το έκανε αυτό ο Χέκτορ, αλλά δεν του αξίζει να απολυθεί
για άλλα πράγματα;
Χέκτορ!
Και χωρίς αυτόν, εσύ κι εγώ θα ζήσουμε το όνειρό μας!
Πολύ ωραίο ακούγεται…
Μα όχι! Δεν είναι σωστό.
Άσε που πρέπει να βρούμε τον πραγματικό σπιούνο.
Ή ίσως κι όχι!
Μάξιμο, τι λες; Κάποιος εκεί έξω προδίδει το Λας Κολίνας…
Μέμο!
Εγώ είμαι ο σπιούνος.
Εσύ συνεργάζεσαι με το Εσπεκτακουλάρ;
Δεν σκόπευα να μπλέξω, αλλά ήθελα λεφτά…
Μάξιμο, παραλίγο να με απολύσουν!
-Μα δεν έγινε! Δεν θα το επέτρεπα ποτέ! -Μα θα επιτρέψεις να απολυθεί ο Χέκτορ.
Και μετά θα γίνεις ο νέος υπεύθυνος πισίνας του Λας Κολίνας;
Δεν είναι μια γκρίζα ηθική περιοχή.
Πρέπει να κάνεις το σωστό.
Ήρθε ο Ρικάρντο Βέρα!
Είναι πολύ πιο ψηλός απ' ό,τι περίμενα.
Φεύγουμε απ' την πισίνα!
Νομίζεις ότι άνθρωποι όπως ο Βέρα πήγαν μπροστά κάνοντας πάντα "το σωστό";
Δεν ξέρω ποιος είσαι.
Πάντως δεν είσαι ο Μάξιμο Γκαγιάρδο.
Ο χειρότερος καβγάς μας στα χρονικά.
Η πιο βαρετή ιστορία στα χρονικά.
Μεμίτο!
Συγγνώμη.
Θα σου πάρω το κινητό!
Κύριε Βέρα, καλώς ήρθατε στο Λας Κολίνας.
Ευχαριστώ, Νταϊάν.
Από δω ο γιος μου ο Τσαντ, η μνηστή του Χούλια κι αυτός είναι ο Μάξιμο.
Θα δείτε τι πάει να πει "βέρα" φροντίδα.
Βέρα. Βέρα;
Πρώτα με το επίδομα ανεργίας και τώρα αυτό. Δεν μου ξαναγράφεις αστεία!
Τα εκτελείς στην απόδοση.
Τι ξέρεις εσύ από απόδοση;
Κέλι!
Έπρεπε ήδη να έχουν αποχωρήσει οι πελάτες.
Τι κάνεις ακόμη εδώ;
Έχω τρελό χανγκόβερ. Τι έγινε χθες;
Τίποτα δεν έγινε. Πέρασες υπέροχα κι αγαπάς τον άντρα σου.
Ήρθε το ταξί σου. Πληρώνεις ταχυδρομικώς ή και καθόλου!
-Εντάξει. -Μόνο φύγε.
Εντάξει! Συγχαρητήρια και πάλι, κοσμική μου αδελφή!
Ήξερα πως όταν με κάλεσε να έρθω η Νταϊάν, το σύμπαν…
Πολύ χαίρομαι για σένα!
Λοιπόν, τα ξαναλέμε.
Μόλις είδα την πιο αστεία κότα ερχόμενος…
Τι έχεις;
Είμαι φρικτή μητέρα;
Τι;
Όχι βέβαια. Γιατί το λες αυτό;
Πέρασε ο μπαμπάς της Ρομπέρτα κι είπε ότι η Σάρα είναι μια…
Ότι η Σάρα είναι…
διεστραμμένη.
Η Σάρα δεν είναι διεστραμμένη. Άκου που σου λέω.
Στον σταθμό λεωφορείων δουλεύω.
Δεν ξέρω τι να πιστέψω πια.
Νόρα…
Την ξέρεις την κόρη σου.
Έχεις μεγαλώσει μια καλή, δυνατή, υπέροχη γυναίκα.
Εξάλλου, εγώ πάντα θα της είμαι ευγνώμων γιατί…
Αν δεν ήταν εκείνη, εμείς οι δυο δεν θα ήμασταν μαζί.
Τι πράγμα;
Γιατί νομίζεις ότι όλα χαλούσαν εδώ μέσα;
Ήξερε ότι ήμασταν φτιαγμένοι ο ένας για τον άλλο
προτού το καταλάβουμε εμείς.
Πώς γίνεται ένας άνθρωπος με τόσο υπέροχη καρδιά να είναι κάτι εκτός από υπέροχος;
Έχεις δίκιο.
Η Σάρα μου είναι πολύ γλυκιά.
Αν μη τι άλλο, η Ρομπέρτα είναι το διαβολοκόριτσο!
Τι; Όχι…
Ναι. Εκείνη διέφθειρε την αθώα μπεμπούλα μου.
Εγώ δεν είπα… Νόρα, πού πας;
Να βρω τον Ιησού!
Όχι, στάσου! Μην πας!
Νόρα!
Ναι, όλα καλά εδώ. Ελέγχθηκε.
Στο μεταξύ, η αποστολή απ' την Νταϊάν να κρατήσω ευδιάθετο τον κύριο Βέρα
δεν πήγαινε τόσο καλά.
Πώς σας φαίνεται η θέα;
Είναι η ίδια θάλασσα που βλέπω απ' όλα τα ξενοδοχεία μου.
Εκτός απ' το Κανκούν.
Εκεί είναι ο Ατλαντικός.
Θα ήθελα τον πύργο θαλασσινών, παρακαλώ.
Καλή επιλογή.
Πώς κερδίζεις κάποιον που έχει τα πάντα και περνά κάθε μέρα σε χλιδάτα θέρετρα;
Δεν του προσφέρεις χλιδάτα πράγματα, αλλά ταπεινά.
Μα αν μείνετε μόνο μία ημέρα,
πρέπει να φάτε το σεβίτσε του Ακαπούλκο, το καλύτερο στον κόσμο.
Θαλασσινά με κέτσαπ; Όχι, ευχαριστώ.
Αχ, καημενούλη…
Τόσα λεφτά, ωστόσο δεν έχετε γνωρίσει την αληθινή ευτυχία.
Ο πάγκος με σεβίτσε στη γωνία θα σας αλλάξει τη ζωή.
Δεν νομίζω να μου την αλλάξει ένα σεβίτσε.
Εντάξει, τι λέτε γι' αυτό;
Θα σας πάω εγώ, κι αν το σεβίτσε δεν σας αλλάξει τη ζωή, κερνάω.
Μα αν συμφωνήσετε μαζί μου…
θα πάρω τη μισή σας εταιρεία.
Φιλόδοξο, αλλά απίθανο.
Εντάξει. Τότε, θα μας πάρετε μια καινούρια καφετιέρα για τον χώρο προσωπικού.
Εντάξει. Μ' αρέσει ένα ωραίο στοίχημα.
Κι ακούγεται υπέροχο, πραγματικά,
αλλά δεν νομίζω να μου το επιτρέψει η ομάδα μου.
Δυστυχώς,
δεν μπορείς να το σκας όταν είσαι από τους πλουσιότερους ανθρώπους στο Μεξικό.
Σενιόρ Βέρα, εδώ στο Λας Κολίνας, ο πελάτης παίρνει αυτό που θέλει.
Μου είπες ψέματα!
Και, πίστεψέ με, λυπάμαι πάρα μα πάρα πολύ που αναγκάστηκα να το κάνω.
Σε ποιο ψέμα αναφέρεσαι;
Υποσχέθηκες να μην αναμιχθείς στον γάμο μας, αλλά κάλεσες την πρώην του Τσαντ!
Γιατί;
Τόσο πολύ με μισείς;
Όχι, Χούλια. Σ' αγαπώ.
Γι' αυτό προσπαθώ να σας βοηθήσω να καταλάβετε ότι…
δεν θα έπρεπε να παντρευτείτε.
Βλέπω προς τα πού οδεύετε και δεν θέλω να πληγωθεί κανείς.
Πίστεψέ με, όλα όσα έκανα, τα έκανα από αγάπη.
Περίμενε.
"Όλα";
Και τότε η Νταϊάν εξήγησε
ότι αφού με τη συζήτηση δεν κατάφερε να τους αλλάξει μυαλά,
αποφάσισε να βρει άλλους τρόπους
για να τους βοηθήσει να καταλάβουν ότι δεν πρέπει να παντρευτούν.
Πρώτα, προσπάθησε να καθυστερήσει τον γάμο.
Ναι, το ξέρω ότι θα είστε ο ντιτζέι σε εκείνο τον γάμο.
Θα σας δώσω τα διπλά για να το ακυρώσετε.
Μα αυτό δεν πέτυχε, αφού ο Τσαντ πήγε κι έμαθε σάλσα.
Μετά, η Νταϊάν παρατήρησε πόσο καλά τα πηγαίναμε η Χούλια κι εγώ.
Περίμενε.
Γιατί κρυβόταν συνέχεια πίσω από κάποιο φυτό;
Δεν ξέρω. Απλώς έτσι το φαντάστηκα.
Ήταν το ίδιο φυτό; Το κουβαλούσε από μέρος σε μέρος;
Χιούγκο, σε παρακαλώ! Διακόπτεις!
Τις ίδιες ερωτήσεις έκανα κι εγώ.
Με αποσπά απ' την ιστορία…
Όλοι…
Καλά! Τέλος τα φυτά!
Το θέμα είναι πως η Νταϊάν ήταν εκείνη που μας έβαλε μαζί του Αγίου Βαλεντίνου,
ελπίζοντας να συμβεί κάτι.
Λοιπόν, εσείς οι δυο. Γεμίστε τη σουίτα με ρομάντζο.
Μα όπως ξέρεις, αυτό απλώς δυνάμωσε τη σχέση της Χούλια με τον Τσαντ.
Οπότε, όταν όλα αυτά απέτυχαν,
έφερες την Κέλι ώστε να την ερωτευτεί ξανά ο Τσαντ;
Όχι! Ήθελα να δεις πόσο διαφορετικός ήταν ο Τσαντ προτού σε γνωρίσει.
Διαλογισμός, χορτοφάγος.
Όντως θες να είσαι με κάποιον που αλλάζει τον εαυτό του αναλόγως με ποια είναι;
Ο Τσαντ δεν ξέρει ποιος είναι.
Σου έκανε πρόταση γάμου απλώς και μόνο επειδή δεν είχε ιδέα τι άλλο να κάνει.
Κι εσύ είπες το "ναι" απλώς και μόνο επειδή φοβόσουν πολύ να πεις "όχι".
Τι;
Χούλια, αγαπημένη μου, πρέπει να κυνηγήσεις αυτό που θέλεις.
Κι εκείνος να ανακαλύψει τι θέλει. Είστε βαρίδι ο ένας για τον άλλο.
Δεν το πιστεύω ότι τα έκανες όλα αυτά. Ξεπέρασες κάθε όριο.
Όχι! Να θυμάσαι ότι τα έκανα όλα με αγάπη.
Γι' αυτό συγχωρούνται!
Στο μεταξύ, είχα βρει έναν τρόπο να βγάλω κρυφά τον Ρικάρντο απ' το θέρετρο.
Μα χρειαζόμουν τη βοήθεια της Λούπε.
Λούπε!
Τα ρέστα μου.
Να δανειστώ μια στολή πισίνας;
Τι θα κερδίσω εγώ;
Σε παρακαλώ, δεν έχω τίποτα.
Χρειάζομαι μόνο "ένα μικρό νούμερο" παντελόνι.
Τα βλέπω.
Πάνε τα λεφτά για τα σιδεράκια της κόρης μου.
Σου φέρνω τη στολή.
Κάνεις κάτι τώρα;
Πάντως σίγουρα δεν θα τηλεφωνήσω στην πρώην γυναίκα μου.
Άκου, Μάρκο, δεν θέλω δικαιολογίες.
Θα το αναφέρω στον προϊστάμενό μας.
Τέλος η κόλλα στις πετσέτες. Μόνο λίγη, αλλά…
Και δεν με προσέχεις!
Γουστάρω!
Λες να χάψουν το τρίωρο μασάζ;
Μην ανησυχείτε. Τα έχω κανονίσει όλα.
Όλα καλά, αφεντικό;
Έχω να περάσω τόσο καλά
από τότε που ο Τζον Κιούζακ με πήγε βόλτα με διπλό ποδήλατο!
Τρία, δύο, ένα.
Χαίρομαι πολύ που είσαι χαρούμενος.
Ιδίως σήμερα.
Ευχαριστώ;
Κάτι άλλο που θες να κάνεις σήμερα;
Ας πούμε, αν ήταν η τελευταία σου μέρα,
τι θα ήθελες να κάνεις για να γίνει ξεχωριστή;
Πες το κι έγινε!
Τώρα που το λες, δικέ μου…
Πάντα ήθελα να πηδήξω σ' εκείνη την πισίνα από εκείνο το μπαλκόνι.
Χέκτορ. Σήμερα θα κάνεις αυτό το άλμα.
Ναι! Τόσο καιρό προσπαθεί να μας χωρίσει!
Δεν το πιστεύω… Ποιον κοροϊδεύω; Φυσικά το πιστεύω. Η μαμά μου είναι.
Όχι. Είπε ότι είμαστε βαρίδι ο ένας για τον άλλο.
Είπε ότι πρέπει να βρεις τι θες στη ζωή.
-Αυτό είναι γελοίο. -Το ξέρω. Προφανώς κάτι έχει…
Γιατί σκεφτόμουν ακριβώς το ίδιο.
Τι;
Από πότε;
Ξεκίνησε όταν χόρευα σάλσα με τον δον Πάμπλο.
Συνειδητοποίησα ότι μια ζωή κάνω απλώς ό,τι μου λένε να κάνω.
Και μετά αναρωτήθηκα τι θέλω εγώ να κάνω. Και…
Μετά σκέφτηκα "Γιατί δεν γίνεσαι απλώς ο άντρας της Χούλια;"
Ο άντρας της Χούλια. Ακούγεται κουλ.
Γιατί να θέλω κάτι περισσότερο;
Άρα…
όντως σε χαντακώνω.
Μακριά!
Σήκω!
Ποιος νομίζεις ότι είσαι;
Ο Ιησούς;
Δεν έχεις καμία σχέση με τον Ιησού!
Η κόρη σου διέφθειρε τη δική μου! Εσύ είσαι φρικτός πατέρας!
Ποιον θα πιστέψετε;
Αυτή;
Ή τον τύπο που μοιάζει στον Ιησού;
Ιησούς!
Ιησούς! Ιησούς! Ιησούς!
Χτύπα τον!
Όγιε! Γύρνα πίσω! Τι φοβάστε;
Και να τον σκοτώσω, θα ξαναγυρίσει σε τρεις μέρες!
Φαρισαίε!
Βλάσφημε!
Ευχαριστώ.
Αν ήσουν όντως σαν τον Ιησού, θα γυρνούσες το άλλο μάγουλο!
Υποκριτή!
Προκαλεί φόρτιση η πομπή της Μεγάλης Παρασκευής.
Ναι!
Εντάξει, ουάου!
Σας άλλαξε τη ζωή;
Με ξανάφερε στη ζωή. Μα το καλύτερο είναι αυτό.
Να τρώω στον δρόμο,
να πίνω από σακουλάκι.
Τι ωραία να ξανανιώθω φυσιολογικός.
Πόσο μου έλειψε αυτό…
Κι αυτό μου έλειψε.
Δίνει γεύση.
Μα αυτό που είμαστε δεν είναι κάτι που μπορούμε να βρούμε μαζί;
Ναι, αυτό είναι καλό επιχείρημα.
Αφού ούτε κι εσύ ξέρεις τι θες να κάνεις στη ζωή, έτσι;
Όχι, καθόλου.
Σίγουρα θέλω να ζήσω στο Παρίσι και το Μιλάνο. Και στη Νέα Υόρκη μετά.
Θέλω να επεκτείνω τη συλλογή μου.
Θέλω να γυρίσω στο Μεντεγίν να ιδρύσω ένα πρόγραμμα πρακτικής για νέες.
Και θέλω να πάω σε νεροτσουλήθρες. Δεν έχω πάει ποτέ.
Είδες; Κανείς μας δεν έχει κατεύθυνση.
Κοίτα, αυτό που δεν μπορώ να ξεπεράσω
είναι ότι αν δεν ξέρουμε ποιος είμαι εγώ…
τότε, πώς ξέρεις ότι σου ταιριάζω;
Μπορώ να ρωτήσω;
Μήπως είμαι εγώ βαρίδι για σένα;
Θες να κάνεις κάποια πράγματα;
Ή διαδρομές που ίσως να έπαιρνες και δεν τις παίρνεις
επειδή είσαι μαζί μου;
Κοίτα…
Δεν θέλω να προδώσεις αυτό που είσαι για χάρη μου.
-Να ρωτήσω κάτι; -Ναι.
Για να φτάσετε στην κορυφή, προφανώς ήσασταν αμείλικτος, έτσι;
Απλώς έμαθα ότι στο τέλος το μόνο που έχεις είναι ο εαυτός σου.
Φυσικά. Πρέπει να φροντίζεις τον εαυτό σου.
Όχι. Ακριβώς το αντίθετο.
Έκανα ό,τι μπορούσα για να πετύχω επαγγελματικά.
Και τώρα κάθομαι μόνος στο τζετ μου
ή στα ξενοδοχεία μου
κι αναρωτιέμαι…
τι θα γινόταν αν περνούσα περισσότερο χρόνο κάνοντας συμμάχους
αντί για εχθρούς;
Πώς θα ήταν η ζωή μου;
Αυτό που θέλω να πω είναι πως ό,τι κι αν κάνεις,
φρόντισε να νιώθεις άνετα με αυτό.
Διότι στο τέλος έχεις μόνο τον εαυτό σου.
Τότε κατάλαβα ότι δεν μπορούσα να τα φορτώσω στον Χέκτορ.
Έπρεπε να κάνω το σωστό.
Ξέρεις τι θέλει το παγωτό;
Τσιτσαρόνες.
Φυσικά! Όταν το λέει ο κολλητός σου, δεν το κάνεις.
Μα όταν το λέει ο πλούσιος, "μάλιστα"!
Ακόμη μου το κρατάς αυτό; Πάνε τόσες δεκαετίες!
Ναι, αλλά πήρες το μάθημά σου;
Ακόμη σου λέω να κάνεις το σωστό κι εσύ ακόμη δεν μ' ακούς!
Κάνε το σωστό.
Πήγαινε να τη δεις.
Περίμενε. Μιλάμε για τη γυναίκα του προγράμματός μας;
Ποια είναι; Η Χούλια ή η Ισαμπέλ;
Καμία δεν είναι! Σιωπή.
Την τελευταία φορά δεν με δέχτηκε και μ' ανοιχτές αγκάλες.
Πώς ξέρεις καν ότι θα με δεχόταν;
Γιατί έχω μιλήσει μαζί της.
Στην κουζίνα, τώρα.
Έλεος. Θα σκυλοβαριέσαι ν' ακούς τις ιστορίες του θείου μου.
Με τόσα που με πληρώνει, ποτέ.
Φυσικά, οι ιστορίες του δεν είναι τίποτα μπροστά στις δικές μου.
Αλήθεια;
-Θα ήθελα ν' ακούσω κάποια… -Όλα άρχισαν στο Πόρτλαντ το 1996.
Σήμερα επιτέλους θα παραιτηθώ, θα ξανακερδίσω το κορίτσι των ονείρων μου
και θα κοντράρω την εξουσία!
Συγγνώμη, παιδιά. Γύρισα.
-Λοιπόν, τι είπατε… -Πού έμεινα;
Α, σωστά!
Ξανάβαλα τον Ρικάρντο κρυφά στο Λας Κολίνας.
Μάξιμο, ευχαριστώ πολύ. Το σεβίτσε όντως μου άλλαξε τη ζωή.
Κέρδισες την καφετιέρα για τους συναδέλφους σου.
Αν περάσατε τόσο καλά,
ίσως μπορείτε να χαρίσετε κι ένα τζακούζι στο προσωπικό.
Φιλόδοξο, αλλά κάπως απίθανο.
Τηλεφώνησέ μου κάποια στιγμή.
Ευχαριστώ.
Όπως φαντάζεσαι, έχουμε να ξανακούσουμε για τον Ρικάρντο Βέρα.
Πολύ αστεία κότα.
Παναγιά Παρθένε!
Γεια σας.
Εσείς κατσαδιάσατε τον Τσούτσο.
Δεν το πιστεύω ότι φώναζα στον Ιησού.
Μη στενοχωριέστε. Είναι βλάκας ο άνθρωπος.
Πρώτη φορά που στηρίζω Ιούδα.
Άσε που αν νομίζει ότι είναι βαρύς ο σταυρός,
πού να κουβαλούσε αυτό.
Απίστευτο; Πώς αφήνουν έναν κουφιοκέφαλο να παριστάνει τον Ιησού;
Η ζωή είναι γεμάτη αντιφάσεις.
Για παράδειγμα, εγώ δεν είμαι στ' αλήθεια παρθένα.
Καταλαβαίνω απόλυτα.
Κι εγώ είμαι γεμάτη αντιφάσεις.
Αλήθεια; Γιατί;
Πάντα προσπαθούσα να είμαι μια καλή καθολική.
Μα τώρα τελευταία, δυσκολεύομαι όσο ποτέ να ξεχωρίσω το καλό και το κακό.
Τι κάνεις όταν πρέπει να επιλέξεις ανάμεσα σ' αυτό που λέει η εκκλησία
και σ' αυτό που νιώθεις;
Δεν ξέρω τι να σας πω…
Τον υπόλοιπο χρόνο δουλεύω σ' ένα παράνομο καζίνο.
Μα νομίζω ότι το να είσαι καλός καθολικός έχει να κάνει με την αγάπη,
την καλοσύνη, τη συγχώρεση.
Πέρα από αυτό, ποιος ξέρει;
Άρα, ίσως η απάντηση να είναι απλώς…
να ζεις με τις αντιφάσεις.
Είναι περίεργο που νιώθω ψιλοκαλά γι' αυτό;
Όχι. Ίσως σημαίνει ότι κάναμε το σωστό.
-Ναι. Ίσως. -Ναι.
Καλά που δεν πηδήξαμε.
Ναι, συμφωνώ.
Όχι επειδή φοβηθήκαμε, όμως.
Όχι. Δεν ήταν καθόλου τρομακτικό.
Απλώς φάνηκε πολύ βαρετό και καθόλου διασκεδαστικό.
-Αυτό σκέφτηκα κι εγώ. Πολύ βαρετό. -Πάρα πολύ βαρετό, ναι.
Ποιος θέλει να πηδήξει από μπαλκόνι και να βαριέται;
Εγώ δεν θέλω.
-Ούτε κι εγώ. -Γιατί να βαριέσαι;
Έλα ντε.
-Η ζωή δεν είναι αυτό. -Όχι.
Να και το πρόσωπο της ημέρας.
Ο κύριος Βέρα μόλις σε εγκωμίαζε για σήμερα.
Δεν μπορώ να σου πω πόσο ευγνώμων είμαι.
Σχετικά μ' αυτό… Θέλω να σας πω κάτι.
Δεν μίλησε ο Χέκτορ στο Εσπεκτακουλάρ.
Εγώ ήμουν.
Εγώ είμαι ο σπιούνος.
Μπορώ να σας εξηγήσω γιατί το έκανα,
αλλά ξέρω ότι δεν θα αλλάξει αυτό που πρέπει να γίνει.
Καταλάβετε, σας παρακαλώ,
ότι ποτέ δεν έκανα κάτι που πίστευα ότι θα έβλαπτε εσάς ή το θέρετρο.
Μα όντως πρόδωσα την εμπιστοσύνη σας.
Και γι' αυτό λυπάμαι πολύ, κυρία Ντέιβις.
Κι εγώ λυπάμαι.
Μάζεψε τα πράγματά σου, Μάξιμο.
Απολύεσαι.
Ο ΤΣΑΝΤ ΚΑΙ Ο ΠΑΤΕΡΑΣ ΤΟΥ - 1964
Όλα καλά, χερμίγκο;
Ναι. Τώρα ναι.
Δεν μπορώ να ησυχάσω δύο λεπτά;
Χωρίσαμε με τη Χούλια.
Είχες δίκιο. Δεν έχω ιδέα ποιος είμαι και δεν είναι δίκαιο για εκείνη.
Με κάνεις πολύ υπερήφανη.
Σίγουρα δεν ήταν εύκολο, αλλά ξέρω ότι είναι καλύτερο και για τους δυο σας.
Μα συζητήσαμε και γιατί είμαι έτσι.
Και συνειδητοποίησα ότι είναι επειδή εσύ ελέγχεις κάθε πλευρά της ζωής μου.
Και η απόδειξη είναι όλα αυτά που είπες στη Χούλια σήμερα.
Έπρεπε να σε ελέγχω γιατί ποτέ δεν έχεις επιλέξει μια κατεύθυνση.
Όχι. Δεν έχω επιλέξει κατεύθυνση γιατί πάντα με ήλεγχες εσύ.
Κι ο μόνος τρόπος να μάθω τι θέλω στη ζωή μου είναι να φύγω για λίγο.
Τι εννοείς;
Πάω στο Λ.Α. Εντάξει;
Για μερικούς μήνες. Τουλάχιστον.
Ίσως περισσότερο.
Αυτή είναι η επιστολή παραίτησής μου.
Το μισό είναι κάτι στίχοι των Whitesnake. Δεν έβρισκα καθαρό χαρτί.
Μα είσαι για μένα…
Είσαι ο Τσαντ μου.
Λυπάμαι, μαμά. Φεύγω την επόμενη βδομάδα.
Περονόσπορος έπεσε εδώ μέσα.
Μέχρι πού θα φτάσουμε γι' αυτό που θέλουμε;
Η Νταϊάν πίστευε πως δεν υπήρχε όριο,
αλλά τελικά έχασε αυτό που νοιαζόταν περισσότερο.
Είναι…
γλυκό.
Είναι σαν τα γράμματα που έγραφα στην εφηβεία μου.
Η μαμά ακόμη πάλευε
με το πόσο θα ξεστράτιζε από όλα όσα είχε διδαχτεί
για να μπορέσει να ξαναδεχτεί πίσω την κόρη της.
Όσο για μένα, είχα βρει τα όριά μου, τη γραμμή που δεν θα ξεπερνούσα.
Συνειδητοποίησα ότι έπρεπε να φέρομαι ανάλογα με αυτό που ήθελα να γίνω.
Ακόμη κι αν έτσι έχανα το Λας Κολίνας.
Είσαι καλά;
Τι έγινε;
Ισχύει ακόμη η πρότασή σου για δουλειά;
Είχα στενοχωρηθεί.
Μα από μια άποψη, είχα μήνες να νιώσω τόσο καλά.
Για πρώτη φορά μετά από πολύ καιρό…
ήμουν υπερήφανος να είμαι ο Μάξιμο Γκαγιάρδο.
Υποτιτλισμός: Εύα Τανταλίδου